Ameerika Ühendriikides elav kirjanik ja fotograaf Ave-Maria Blithe kirjutab enneolematust külmalainest tema kunagises koduosariigis Texases, kus tavaliselt ei lange temperatuur kunagi alla nulli, kuid kus nüüd on elekter ära, poed tühjad ja inimesed kannatavad ligi kahekümne kraadise külma käes. Bideni valimislubadustest on ainsana tõeks osutunud see, et tuleb külm talv, paljuski on süüdi suund „keskkonnasõbralikule taastuvenergiale“ üleminekule, mis praegustes oludes ei toimi.
Teatavasti asub Texas 32. laiuskraadil ehk samal nagu Maroko, Tuneesia, Liibüa. Texase lõunanaaber on Mehhiko. Nii et üsna soe kant. Sestap jääb paljude kodueestlaste lõõpimine stiilis, mis see 18 miinuskraadi ka ära pole, arusaamatuks.
Järgneb Google reklaam. Uute uudiste toimetus ei vastuta Google algoritmide poolt personaalselt teile suunatud reklaamide sisu eest. Soovitame usaldada ainult tuntud ja usaldusväärseid kaubamärke.
Eesti asub samal laiuskraadil kui Alaska lõunapoolne osa ning teatavasti pole polaarjoon ja Lapimaa Eestist kaugel.
Muidugi ei tähenda lumi ja miinuskraadid meile palju, oleme sellega harjunud. Külm ilm iseenesest polegi Texases praegu probleem, kui oleks võimalus lumisest õuest kodusooja tulla. Paljudel just see aga praegu puudubki, seda juba mitmendat päeva. Toas on sama külm kui õues, sest elekter on ära. Isegi kaminad on enamuses elektril töötavad, nii et kasu neist hetkel pole. Kütmata majades lõhkevad kinnikülmunud veetorud, leotades läbi laed ning kallavad jääkülma vett mööblile, seintele jne, muutes maja veelgi elamiskõlbmatumaks.
Need vähesed, kelle majades päris ehtsad, puuküttega kaminad, avastasid peagi, et valmis raiutud küttepuud müüdi läbi paari päevaga. Kõik ei ela ju oma rantšodes, kus saaks küpresse ja seedermände maha saagida.
Texases elavalt sõbrannalt kuulsin, et ehitustarvete poest on nüüdseks otsa saanud ka puitpalgid ja talad, mida poe parklas kliendid väiksemaks saevad, et autodesse mahutada ja koju küttepuuks viia. Kütteks ostetakse ka immutatud konstruktsioone, mis küdedes teatavasti eritavad igasuguseid mürkaineid. Juba on teada mitu vingugaasi surmajuhtumit, sest meeleheitel inimesed on sooja otsinud käivitunud autos puhurite ees, garaaži uks suletud. Mõned on terassilt tuppa vedanud grillahjud. Poodide ustel on suured sildid, et küttepuid, generaatoreid, grillisütt ei ole. Nagu nõukogude ajal – vatti ei ole ja vatti ei tule.
Soojendus on aga probleemi ainult üks külg. Elektrikatkestuse tõttu on toidupoed olnud sunnitud koheselt ära viskama ja hävitama kõik riknevad produktid nagu lihatooted, munad, mereannid, piimasaadused, värsked mahlad jms. Mis sest, et elektrikatkestuste tõttu kütmata poodides oleks see kraam värskena säilinud mitu päeva ka tavalistel riiulitel või vähemalt oleks võinud selle kraami lumisele tänavale tõsta tasuta ära andmiseks. Aga eeskiri on eeskiri.
Texase ostu-müügi veebileht kubiseb palvetest, kus otsitakse värsket piima, mida lastele osta. Piim on omaette probleem. Kuna elektrit ei ole, on toiduahel katkenud, sest industriaalfarmid ei saa lehmi lüpsta, sest… elektrit ei ole! Mitmesaja või -tuhandelist karja käsitsi ära ei lüpsa. Kardetavasti läheb nüüd suur osa lehmi ka hukkamisele, sest kes vähegi midagi põllumajandusest mõikab, teab, et pole suuremat piina piimalehmale kui lüpsmata jäämine.
Teise Maailmasõja lõpus jäi paljudel eestlaste taluperedel isegi Punaarmee eest läände põgenemine ära, kuna nad ei suutunud oma karja sedasi vaevlema jätta. „Kes siis lehmad lüpsab, kui me kõik kodust ära läheme,“ lausus nii mõnigi memm ja taat.
Miks on Texases probleem elektriga? On Texas ju naftarohke osariik ning energiatööstus peaks olema igati tasemel. Suur osa Texase energiavõrgustikust on Rohelise Energia survel installeerinud tuulegeneraatoreid, päikesepaneele ja muud sellist „keskkonnasõbralikku taastuvenergiat“. Enneolematult külma ja lumerohke talvega on päikesepaneelid nüüd aga lume all ning tuuletiivikud kinni külmunud. Jäätunud liinid murduvad.
150 protsendilise või enamgi poolthäältega installeeritud president Biden luges ette televiisoris talle ettekirjutatud read, et „rahvas, ärge rõõmustage, meid ootab ees külm ja karm talv“. See on seni ka ainus valimiskampaania lubadus, millest ta kinni pidanud on.
Millegipärast, ja olen kindel, et täiesti juhuslikult, kadus Texase poodidest propaan, suur osa grillbrikettidest juba kuu aega tagasi, kuigi tavapärane grillimishooaeg pole ju veel alanud. Justkui etteplaneeritud defitsiit ootamatu lume ja rekord külmalaine eel. Natuke nagu Inglismaal karistatakse rekkajuhte singivõileibade konfiskeerimisega EL piiril, Brexiti pärast.
Texase osariik on ammu mõtteid mõlgutanud USAst eraldumise kohta. Kunagi tundus ju meile endilegi uskumatu, et NSVL võiks laguneda. Ehk olekski aeg USA osariikidel föderaalvalitsuselt ning karjääripoliitikutelt, kes Washington DC-s dekaade kükitavad, võim tagasi võtta nina suveräänsed olla.